অলিম্পিকে আজারবাইজান
আজারবাইজান স্বাধীন দেশ হিসাবে প্রথম অলিম্পিক গেমসে অংশগ্রহণ করে ১৯৯৬ সালে। এবং তারপর থেকে সকল গ্রীষ্মকালীন অলিম্পিক গেমস ও শীতকালীন অলিম্পিক গেমসে তাদের ক্রীড়াবিদ পাঠিয়েছে। ১৯৯৬ সালের পূর্বে ১৯৫২ - ১৯৮৮ সাল পর্যন্ত আজারবাইজান সোভিয়েত ইউনিয়নের অংশ হিসাবে এবং ১৯৯১ সালে সোভিয়েত ইউনিয়ন ভেঙে যাওয়ার পর ১৯৯২ গেমসে সমন্বিত দলের অংশ হিসাব অলিম্পিক গেমসে প্রতিনিধিত্ব করেছিল। আজারবাইজানের ক্রীড়াবিদগণ গ্রীষ্মকালীন অলিম্পিক গেমসে সর্বমোট ২৬ টি পদক জিতেছে, সবচেয়ে বেশি পদক জিতেছে কুস্তি, শ্যুটিং, মুষ্টিযুদ্ধ, জুডো ও ভারোত্তোলনে। তবে শীতকালীন অলিম্পিক গেমসে কোন পদক জিততে পারেনি। ন্যাশনাল অলিম্পিক কমিটি অব আজারবাইজান ১৯৯২ সালে গঠিত হয় এবং ১৯৯৩ সালে আইওসি কর্তৃক স্বীকৃতি পায়।